Maidla kivikalme

Maidla kivikalme on Raplamaal Märjamaa vallas Maidla külas asuv kivikalme.

Maidla kivikalmesse maeti inimesi 5.–6. sajandil ning eriti palju 11.–13. sajandil. Kalme suurus on umbes 2300 m².Maidla muinaskalme üllatas rikkaliku saagiga. ERR Uudised, 31. juuli 2014. See on ebaühtlane korrapäratu kivilade, mille vahel ja all olid põletusmatused, aga ka üksikud laibamatused. Kalme alal olnud 2–2,5 m läbimõõduga tahmalaigud on nähtavasti kunagised tuleriida kohad.Eesti entsüklopeedia, 12. kd, lk 325.

Maidla kivikalme kaevati Mati Mandli juhtimisel aastail 1983–1985 ja 1987–1990 tollal teada olnud ulatuses täielikult läbi. Saadi 7036 leidu, sealhulgas 12 mõõka, 68 odaotsa, 15 kirvest, 25 vikatit, nuge, kaaluvihte, suuraudu, ehteid ja kilbikupal.

2010. aastal leiti kalmete ümbruse magnetomeetrilisel uuringul, et kalmeväli võib olla seniarvatust suurema ulatusega.Mandel, M., 2011. Järelkaevamised Maidla kalmeväljal 2011. aastal. Arheoloogilised Välitööd Eestis 2011, lk 253-256. 2011. aastast on kaevetööd Mati Mandli juhtimisel suviti jätkunud ning 2014. aastaks oli leide kogunenud varasemaga kokku umbes 10 000.

 Viited 

Kategooria:Eesti kivikalmed
Kategooria:Märjamaa vald